b'\n_START_ARTICLE_\nHSC Sea Runner\n_START_PARAGRAPH_\nHSC Sea Runner je hitri katamaran, ki ga je leta 1990 zgradil avstralski ladjedelni\xc4\x8dar Incat za britansko dru\xc5\xbebo Hoverspeed. Leta 1990 je osvojil nagrado Hales Trophy za najhitrej\xc5\xa1e pre\xc4\x8dkanje Atlantskega oceana. Plovba je trajala 3 dni, 7 ur in 54 minut. Povpre\xc4\x8dna hitrost je bila 36,6\xc2\xa0kn (67,8\xc2\xa0km/h), sicer na krovu ni bilo potnikov. Sea runner lahko preva\xc5\xbea do 450 potnikov._NEWLINE_V pretklosti je bila ladja znana kot: "Hoverspeed Great Britain" (1990\xe2\x80\x932004), "Emeraude GB (2004\xe2\x80\x932005)", in "Speedrunner 1" (2005\xe2\x80\x932008)._NEWLINE_Ladja je dolga 73,6 metrov, \xc5\xa1iroka 26,3 metra, ugrez pa je samo 2,5 metra. Poganjajo jo \xc5\xa1tirje srednje hitri dizelski motorji GEC Alsthom Ruston (4 x 3600kW). Najve\xc4\x8dja hitrost na testiranju je bila 48 vozlov (89 km/h).'